CELEX: 32011D0404
Language: sl
Date: 2011-07-07 00:00:00
Title: 2011/404/EU: Izvedbeni sklep Komisije z dne 7. julija 2011 o finančnem prispevku Unije za nujne ukrepe, sprejete v boju proti aviarni influenci v Nemčiji novembra 2010 (notificirano pod dokumentarno številko C(2011) 4773)

|






2011/404/EU: Izvedbeni sklep Komisije z dne 7. julija 2011 o finančnem prispevku Unije za nujne ukrepe, sprejete v boju proti aviarni influenci v Nemčiji novembra 2010 (notificirano pod dokumentarno številko C(2011) 4773)  

Uradni list L 180 , 08/07/2011 str. 0050 - 0051



		Izvedbeni sklep Komisijez dne 7. julija 2011o finančnem prispevku Unije za nujne ukrepe, sprejete v boju proti aviarni influenci v Nemčiji novembra 2010(notificirano pod dokumentarno številko C(2011) 4773)(Besedilo v nemškem jeziku je edino verodostojno)(2011/404/EU)EVROPSKA KOMISIJA JE –ob upoštevanju Pogodbe o delovanju Evropske unije,ob upoštevanju Odločbe Sveta 2009/470/ES z dne 25. maja 2009 o odhodkih na področju veterine [1] in zlasti člena 4 Odločbe,ob upoštevanju naslednjega:(1) Aviarna influenca je nalezljiva virusna bolezen pri perutnini in drugih pticah v ujetništvu, ki resno vpliva na donosnost reje perutnine ter povzroča motnje v trgovini znotraj Unije in pri izvozu v tretje države.(2) Ob izbruhu aviarne influence obstaja tveganje, da se povzročitelj bolezni razširi na druga gospodarstva s perutnino v isti državi članici, vendar tudi na druge države članice ali tretje države zaradi trgovine z živo perutnino ali njenimi proizvodi.(3) Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS [2] določa ukrepe, ki jih morajo države članice ob izbruhu takoj izvajati, da se prepreči nadaljnje širjenje virusa.(4) Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. V skladu s členom 4(2) navedene odločbe države članice prejmejo finančni prispevek za kritje stroškov nekaterih ukrepov za izkoreninjenje aviarne influence.(5) Prva in druga alinea člena 4(3) Odločbe 2009/470/ES določata pravila o deležih stroškov, nastalih v državah članicah, ki jih lahko krije finančni prispevek Unije.(6) Za plačilo finančnega prispevka Unije za nujne ukrepe za izkoreninjenje aviarne influence veljajo pravila iz Uredbe Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS [3].(7) Do izbruhov aviarne influence v Nemčiji je prišlo novembra 2010. Nemčija je sprejela ukrepe zoper navedene izbruhe v skladu z Direktivo 2005/94/ES.(8) Nemški organi so s poročili Stalnemu odboru za prehranjevalno verigo in zdravje živali ter z rednim sporočanjem informacij o položaju glede bolezni dokazali, da so učinkovito izvajali ukrepe nadzora iz Direktive 2005/94/ES in tako hitro zajezili širjenje bolezni.(9) Tako so nemški organi izpolnili vse tehnične in upravne obveznosti v zvezi z ukrepi iz člena 4(2) Odločbe 2009/470/ES in člena 7 Uredbe (ES) št. 349/2005.(10) Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJI SKLEP:Člen 1Finančni prispevek Unije Nemčiji1. Nemčiji se dodeli finančni prispevek Unije za kritje stroškov, ki jih je imela novembra 2010 zaradi uvedbe ukrepov za boj proti aviarni influenci iz člena 4(2) in (3) Odločbe 2009/470/ES.2. Višina finančnega prispevka iz odstavka 1 se določi z naknadnim sklepom, ki se sprejme po postopku iz člena 40(2) Odločbe 2009/470/ES.Člen 2NaslovnikTa sklep je naslovljen na Zvezno republiko Nemčijo.V Bruslju, 7. julija 2011Za KomisijoJohn DalliČlan Komisije[1] UL L 155, 18.6.2009, str. 30.[2] UL L 10, 14.1.2006, str. 16.[3] UL L 55, 1.3.2005, str. 12.--------------------------------------------------